Fransada pensiya islahatları ilə bağlı keçirilən
etiraz aksiyalarında şiddətli iğtişaşlar yaşanıb.
Nümayişçilər paytaxt Parisdəki bir kafeni, işıqfor və
elektrikli motosikletləri yandırıb.
Küçələrdə şiddətli iğtişaşlar yaşanıb.
Polis nümayişçilərə tüstü bombası ilə müdaxilə edib.
Anadolu Agentliyinin fotomüxbiri Mustafa Yalçın
polisin atdığı qözyaşardıcı qaz səbəbindən
xəsarət alıb.
Xəstəxanaya yerləşdirilən Yalçının müalicəsi davam edir.
70-dən çox adam saxlanılıb.
Etiraz aksiyaları yalnız Parisdə deyil
ölkənin müxtəlif bölgələrində keçirilir.
On minlərlə adamın iştirak etdiyi etiraz aksiyalarında
polislə nümayişçilər arasında qarşıdurmalar yaşanıb.
Makron rəhbərliyinin pensiya ilə bağlı islahatına qarşı
on minlərlə adamın keçirdiyi aksiyalar
ölkədə həyatı iflic edib.
Fransa tarixinin ən böyük aksiyası səbəbindən
avtobus, hava yolları, dəmiryolu
və metro personalı tətil elan ediblər.
Təhsil və səhiyyə işçisi,
polislər, vəkillər
və taksi sürücüləri bu tətilə qatılıblar.
Paris metrosunun 11 xəttində qatarlar işləməyib
sürət qatarlarının fəaliyyətində də problemlər yaranıb.
Fransa hava yollarının həyata keçirdiyi reyslərin
30% ləğv olunub.
Tətil səbəbindən məktəblərin 80% fəaliyyətini dayandırıb.
''Sarı jiletlilər''in da qatıldığı etiraz aksiyaları səbəbindən
Eyfel qülləsi bağlı olub.
Həmkarlar İttifaqı ölkəni iflic edən etiraz aksiyalarının
bazar ertəsi gününədək davam edəcəyini açıqlayıb.
Vəzifəsinin icrasına başladıqdan sonra
yürütdüyü siyasət səbəbində tez-tez etiraz aksiyalarının hədəfinə çevrilən Makron
işçi-məmur arasındakı fərqi götürərək
bir növ pensiya sistemi tətbiqini planlaşdırır.
Bu çərçivədə pensiya üçün yaş həddinin
62-dən 64-ə qaldırılması hədəflənir.